ფრანსუა ნგეზე

ფრანსუა ნგეზე (დ. 1953) — ბურუნდის გადამდგარი პოლიტიკოსი. იგი 1993 წლის 21 ოქტომბრიდან 27 ოქტომბრამდე ბურუნდის სახელმწიფოს მეთაურის მოვალეობას კანონიერად, დროებითი რეჟიმის ფარგლებში ასრულებდა. ნგეზე ამ თანამდებობაზე საგანგებო წესით საზოგადოებრივი გადარჩენის სამხედრო კომიტეტმა აირჩია, ოფიცერთა ჯგუფმა, რომელმაც 1993 წელს ბურუნდიში სახელმწიფო გადატრიალების მცდელობისას დაამხო პრეზიდენტ მელშიორ ნდადაიეს დემოკრატიულად არჩეული მთავრობა (თავად ნდადაიე გადატრიალების მცდელობისას მოკლეს).

იმ პერიოდში როდესაც ფრანსუა ნგეზე პარტია UPRONA-ს (ეროვნული პროგრესის კავშირი) ერთ-ერთ იმ მცირეოდენ გავლენიან წევრთაგანს წარმოადგენდა, რომელიც ეთნიკურად ჰუტუს ტომს მიეკუთვნებოდა, შინაგან საქმეთა მინისტრი მთავრობაში იყო პიერ ბუიოია. ბუიოია 1993 წლის 1 ივნისის არჩევნებში ნდადაიესთან დამარცხდა.

იმის გამო, რომ არმიის მიერ განხორციელებულმა გადატრიალებამ ქვეყანაში დიდად მასშაბური მხარდაჭერა ვერ პოვა, შექმნილი კომიტეტი 27 ოქტომბერს დაიშალა და ნგეზე იძულებული გახდა თანამდებობა საბოლოოდ დაეტოვებინა. ამ მოვლენების შედეგად, პრეზიდენტის მოვალეობის შესრულება სილვი კინიგიმ იკისრა, რომელიც ნდადაიეს მმართველობისას პრემიერ-მინისტრის ტანამდებობას იკავებდა.

ადრეული ცხოვრება
ფრანსუა ნგეზე დაიბადა 1953 წელს რუანდა-ურუნდიში, ისარე კომუნის, რუტეგამას ბორცვზე. ეთნიკურად იგი ჰუტუს ტომს მიეკუთვნება. 1972 წლის მაისში ბურუნდიის რეჟიმმა დაიწყო ჰუტუს ტომის წარმომადგენელთა რეპრესიები, რასაც მასობრივი ძალადობა მოჰყვა. იმ პერიოდში ნგეზე ბურენგოს სტუდენტი იყო, იგი ხელისუფლებამ დააპატიმრა და კაიანზას ციხეში მოულოდნელად გამოკეტა. თავად ნგეზეს გადმოცემით, სამთავრობო ადმინისტრატორმა ბაზილ გატერეტსემ, მამამისის მეგობარმა იგი პატიმრობიდან გაათავისუფლა და ორი კვირის განმავლობაში საკუთარ სახლში მალავდა მის ბიძაშვილთან, სიპრიენ ნტარიამირასთან ერთად. როგორც კი ხელისუფლებას ეჭვი გაუჩნდა, გატერეტსემ მათ მდინარე რუზიზის გავლით ფარულად ზაირში გაქცევა მოუწყო. მოგვიანებით ნგეზე რუანდაში გადავიდა. მან უნივერსიტეტის აკადემიური ხარისხი მიიღო პედაგოგიკაში და კაბგაის წმინდა ლეონის მცირე სემინარიაში მასწავლებლად დაიწყო მუშაობა. იგი დაქორწინდა და ექვსი შვილი შეეძინა.

პოლიტიკური კარიერა
ფრანსუა ნგეზე ბურუნდიში 1982 წელს დაბრუნდა. იგი შეუერთდა ეროვნული პროგრესის კავშირს () და ბუჟუმბურის პარტიული ფილიალის მუდმივი მდივანი გახდა. შემდგომში 1989 წელს მან კარიერული წინსვლა განაგრძო და ჯერ ჩანკუზოს პროვინციის გუბერნატორი, მოგვიანებით კი ბუჟუმბურა-რურალის პროვინციის გუბერნატორი გახდა. 1992 წლის 4 აპრილს მან ახალ კაბინეტთან ერთად ფიცი დადო, როგორც შინაგან საქმეთა მინისტრმა. იგი ბოლო ორი ათწლეულის განმავლობაში გახდა პირველი ჰუტუ, რომელმაც ეს თანამდებობა დაიკავა.

იხილეთ აგრეთვე
ბურუნდის პრეზიდენტი

ლიტერატურა


სქოლიო

კატეგორია: დაბადებული 1953
კატეგორია:ცოცხალი ადამიანები
კატეგორია:ბურუნდელი პოლიტიკოსები
კატეგორია:ბურუნდის პრეზიდენტები
კატეგორია:ლიდერები რომლებმაც ძალაუფლება ხელში აიღეს პუტჩით